Efter slutningen på den første sæson påbegyndtes det omfattende arbejde med at anlægge en [[normalspor]]et strækning til vogne fra blandt andet København. Der blev anlagt en [[vendesløjfe]] på forpladsen foran remisen, og derefter blev den gamle [[Tracé|jernbanetracé]] ryddet for bevoksning og drænet, så der kunne rejses [[Køreledning|køreledningsmaster]] og lægges spor.<ref>Carstensen m.fl., s. 19-25.</ref> Den første etape til stoppestedet Tobaksmarken blev indviet af skuespilleren [[Ove Sprogøe]] 14. juni [[1985]].<ref name="Christensen 7">Christensen og Hørsted, s. 7-8.</ref> Anden etape til Flemmingsminde blev indviet 22. august [[1987]]. Her blev der opsat en gammel [[ventesal]] fra [[Vestre Kirkegård (København)|Vestre Kirkegård]] i København, hvor der blev indrettet en udstilling om den Sjællandske Midtbane.<ref name="Christensen 8">Christensen og Hørsted, s. 8.</ref> Tredje etape til Skovkanten blev indviet 28. juli [[1990]] og fjerde etape til Broen 18. juni [[1993]].<ref name="Christensen 9">Christensen og Hørsted, s. 9.</ref>
Bygninger,_konstruktioner_og_anlæg Foreninger Organisationer